ไปดูดขี้หูมา แล้วคุณบอกว่าขี้หูก้อนใหญ่และเหนียวมาก คุณบอกว่าขี้หูใหญ่มากจนตอนนี้แก้วหูช้ำ คุณให้ยาแก้อักเสบมา แต่ตอนนี้มีเลือดไหลและรู้สึกหูอื้อ ไม่ค่อยได้ยินเสียงด้วยซ้ำ ควรไปหาไหมคะ
สวัสดีค่ะ การดูดขี้หูนั้น จะมีการใส่เครื่องมือทางการแพทย์เข้าไปในช่องหู เพื่อดูดเอาขี้หูที่ค้างอยู่ออกไป การบอบช้ำที่บริเวณเยื่อบุรอบๆจริงๆเกิดได้น้อย เพราะเครื่องมือมีขนาดเล็ก และแพทย์มักทำด้วยความระมัดระวังอย่างที่แพทย์แจ้งค่ะ อาจจะมีแก้วหูที่ช้ำอยู่เดิม และแก้วหูที่ช้ำอาจทำให้มีเลือดออกมา หรือมีการได้ยินไม่ชัดเจนได้ แนะนำรับประทานยาแก้อักเสบตามที่แพทย์จ่าย และสังเกตอาการอย่างใกล้ชิด หลังได้รักษาที่ต้นเหตุไปแล้ว เรื่องเลือดไหลหรือหูอื้อ ควรจะค่อยๆน้อยลงเรื่อยๆ ถ้าเลือดไหลออกมามาก ได้ยินไม่ชัด หูดับ หรือปวดหูมากขึ้นเรื่อยๆ ควรกลับไปพบแพทย์ก่อนนัดค่ะ เบื้องต้นไม่เอาอะไรเข้าไปแคะในหูเอง ไม่ฉีดน้ำเข้าหูโดยตรง